CELEX: 32017D0829(01)
Language: sk
Date: 2017-08-28 00:00:00
Title: Vykonávacie rozhodnutie Komisie z 28. augusta 2017 o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie [Pla I Llevant (CHOP)]

29.8.2017   
            
            
               SK
            
            
               Úradný vestník Európskej únie
            
            
               C 284/5
            
         VYKONÁVACIE ROZHODNUTIE KOMISIE
   z 28. augusta 2017
   o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie
   
   [Pla I Llevant (CHOP)]
   (2017/C 284/07)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Španielsko v súlade s článkom 105 nariadenia (EÚ) č. 1308/2013 zaslalo žiadosť o zmenu špecifikácie výrobku s názvom „Pla I Llevant“.
            
         
               (2)
            
            
               Komisia uvedenú žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 nariadenia (EÚ) č. 1308/2013 sú splnené.
            
         
               (3)
            
            
               S cieľom umožniť predkladanie námietok v zmysle článku 98 nariadenia (EÚ) č. 1308/2013 by sa žiadosť o zmenu špecifikácie výrobku s názvom „Pla I Llevant“ mala uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Žiadosť o zmenu špecifikácie výrobku s názvom „Pla I Llevant“ (CHOP) v súlade s článkom 105 nariadenia (EÚ) č. 1308/2013 je uvedená v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 sa uverejnením tohto rozhodnutia poskytuje právo vzniesť námietku proti zmene špecifikácie uvedenej v prvom odseku tohto článku do dvoch mesiacov odo dňa uverejnenia tohto rozhodnutia v Úradnom vestníku Európskej únie.
   
      V Bruseli 28. augusta 2017
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      
         „PLA I LLEVANT“
      
      
         PDO-ES-A1038-AM03
      
      Dátum podania žiadosti: 11.2.2016
      ŽIADOSŤ O ZMENU ŠPECIFIKÁCIE VÝROBKU
      1.   Pravidlá vzťahujúce sa na zmenu
      
      Článok 105 nariadenia (EÚ) č. 1308/2013 – podstatná zmena
      2.   Opis a dôvody zmeny
      
      2.1.   Delegovanie overovania špecifikácie výrobku na kontrolný orgán
      
      Príslušný orgán poveril overovaním súladu so špecifikáciou výrobku uplatniteľnou na toto CHOP Radu guvernérov označenia pôvodu „Pla i Llevant“ po tom, ako bola akreditovaná španielskym národným akreditačným a certifikačným úradom (ENAC) vo februári 2012.
      Táto zmena sa týka len bodu 9 špecifikácie výrobku, a nie jednotného dokumentu.
      2.2.   Rozšírenie vymedzenej oblasti
      
      Táto zmena spočíva v rozšírení vymedzenej oblasti tak, aby zahŕňala obec Santanyi.
      Bod 4 špecifikácie výrobku a bod 5 jednotného dokumentu sa preto menia.
      Dôvody tejto zmeny:
      
                  —
               
               
                  Obec Santanyi hraničí s obcami chráneného označenia v rámci „Pla i Llevant“ CHOP, konkrétne Campos a Felanitx.
               
            
                  —
               
               
                  Obec Santanyi má preukázateľne stáročnú tradíciu výroby vína.
               
            
                  —
               
               
                  Charakteristiky prostredia a pôdy sa nelíšia od charakteristík zostávajúcej časti súčasnej zemepisnej oblasti „Pla i Llevant“ CHOP.
               
            
                  —
               
               
                  Hrozno z viniča pestovaného v Santanyi bolo podrobené experimentálnym štúdiám vykonaným podľa pravidiel „Pla i Llevant“ CHOP.
               
            
                  —
               
               
                  Tieto štúdie ukázali, že víno vyrobené z hrozna získaného v Santanyi spĺňa požiadavky na kvalitu (fyzikálne, chemické a organoleptické vlastnosti) stanovené pre označenie pôvodu „Pla i Llevant“.
               
            Zaradenie tejto obce do registra ako chránenej obce na výrobu vín „Pla i Llevant“ CHOP je teda plne odôvodnené.
      JEDNOTNÝ DOKUMENT
      1.   Registrovaný názov
      
      Pla I Llevant
      2.   Druh zemepisného označenia
      
      CHOP – chránené označenie pôvodu
      3.   Kategórie vinohradníckych/vinárskych výrobkov
      
      
               
                  1.
               
               
                  Víno
               
            
               
                  3.
               
               
                  Likérové víno
               
            
               
                  4.
               
               
                  Šumivé víno
               
            
               
                  8.
               
               
                  Perlivé víno
               
            4.   Opis vín
      
      
         VÍNO – biele a ružové vína
      
      Biele a ružové vína sú číre, priehľadné a iskrivé so sviežou ovocnou arómou. Majú čerstvú, otvorenú a ovocnú chuť. Sudové biela vína majú arómu charakteristickú pre barikované vína. Ich chuť je plná, krémová, s dobrou štruktúrou a perzistentnosťou.
      Oxid siričitý: 240 mg/l ak > 5 g/l glukózy a fruktózy.
      Limitné hodnoty analytických parametrov, ktoré nie sú uvedené, musia byť v súlade s príslušnými právnymi predpismi EÚ.
      Všeobecné analytické parametre
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  10,5 
               
            
                  Minimálna celková kyslosť (v gramoch na liter, vyjadrená ako kyselina vínna)
               
               
                  4,5 
               
            
                  Maximálny obsah prchavých kyselín (v miliekvivalentoch na liter)
               
               
                  13,3 
               
            
                  Maximálny celkový obsah oxidu siričitého (v miligramoch na liter)
               
               
                  180
               
            
         VÍNO – červené vína
      
      Červené vína sú číre, živé a iskrivé sýtej až stredne sýtej farby. Mladšie vína majú čerstvú ovocnú arómu, zatiaľ čo vyzreté vína majú arómu zrelého ovocia obohatenú o chuťové látky pochádzajúce zo suda. Ich chuť je elegantná, príjemná, plná, vyvážená a zamatová s teplým a dlhým koncom.
      Oxid siričitý: 180 mg/l ak > 5 g/l glukózy a fruktózy.
      Limitné hodnoty analytických parametrov, ktoré nie sú uvedené, musia byť v súlade s príslušnými právnymi predpismi EÚ.
      Všeobecné analytické parametre
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  11
               
            
                  Minimálna celková kyslosť (v gramoch na liter, vyjadrená ako kyselina vínna)
               
               
                  4,5 
               
            
                  Maximálny obsah prchavých kyselín (v miliekvivalentoch na liter)
               
               
                  13,3 
               
            
                  Maximálny celkový obsah oxidu siričitého (v miligramoch na liter)
               
               
                  140
               
            
         LIKÉROVÉ VÍNO
      
      Likérové vína sú slamovožltej farby so zeleným až zlatým meniskom. Farba červených vín sa pohybuje od intenzívnej červenej až po purpurovú. Sú číre a iskrivé. Arómy bielych vín pripomínajú kvety a ovocný sirup s príchuťou zrelosti. Arómy červených vín pripomínajú džem, hrozienka a oriešky. Majú dobrú úroveň kyslosti, sú vyvážené a elegantné.
      Oxid siričitý: 175 mg/l ak > 5 g/l glukózy a fruktózy.
      Maximálny obsah prchavých kyselín je 25 miliekvivalentov na liter, keďže ide o vína s celkovým obsahom alkoholu najmenej 15 obj. %. Je to v súlade s odchýlkami stanovenými v bode 3 prílohy I C k nariadeniu (ES) č. 606/2009.
      Limitné hodnoty analytických parametrov, ktoré nie sú uvedené, musia byť v súlade s príslušnými právnymi predpismi EÚ.
      Všeobecné analytické parametre
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  15
               
            
                  Minimálna celková kyslosť (v gramoch na liter, vyjadrená ako kyselina vínna)
               
               
                  4,5 
               
            
                  Maximálny obsah prchavých kyselín (v miliekvivalentoch na liter)
               
               
                  25
               
            
                  Maximálny celkový obsah oxidu siričitého (v miligramoch na liter)
               
               
                  130
               
            
         ŠUMIVÉ VÍNO
      
      Mladé šumivé vína sú prakticky bezfarebné. Farba vyzrievaných šumivých vín sa zintenzívňuje. Farba šumivých ružových vín sa pohybuje od farby cibuľových šúp až po ružovkastopurpurovú.
      Vo všetkých prípadoch má toto víno iskrivý vzhľad. Bubliny sú nepatrné, uvoľňujú sa postupne, dlhší čas a tvoria dlhé retiazky. Arómy pochádzajúce z autolýzy kvasiniek pripomínajú spôsob výroby týchto vín z vín, ktoré napokon vyzrievali ponechaním na kvasničných kaloch. Chuť vína vnímaná na podnebí je z hľadiska kyslosti vyvážená, bez pocitu drsnosti. Dochuť je čistá a dlhá.
      Limitné hodnoty analytických parametrov, ktoré nie sú uvedené, musia byť v súlade s príslušnými právnymi predpismi EÚ.
      Všeobecné analytické parametre
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  11
               
            
                  Minimálna celková kyslosť (v gramoch na liter, vyjadrená ako kyselina vínna)
               
               
                  4,5 
               
            
                  Maximálny obsah prchavých kyselín (v miliekvivalentoch na liter)
               
               
                  13,3 
               
            
                  Maximálny celkový obsah oxidu siričitého (v miligramoch na liter)
               
               
                  160
               
            
         PERLIVÉ VÍNO
      
      Biele perlivé vína sú slamovožltej farby so svetlozlatým meniskom. Ružové perlivé vína sú stredne sýtej ružovkastofialovej farby.
      Sú číre a iskrivé. Bubliny aj stĺpce bublín sú jemné. Ovocná aróma s arómami druhotného kvasenia. Majú čerstvú a ovocnú chuť s dlhou dochuťou.
      Limitné hodnoty analytických parametrov, ktoré nie sú uvedené, musia byť v súlade s príslušnými právnymi predpismi EÚ.
      Všeobecné analytické parametre
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  10
               
            
                  Minimálna celková kyslosť (v gramoch na liter, vyjadrená ako kyselina vínna)
               
               
                  4,5 
               
            
                  Maximálny obsah prchavých kyselín (v miliekvivalentoch na liter)
               
               
                  13,3 
               
            
                  Maximálny celkový obsah oxidu siričitého (v miligramoch na liter)
               
               
                  160
               
            5.   Enologické postupy
      
      a)   Základné enologické postupy
      
      Osobitný enologický postup
      Techniky používané pri narábaní s hroznom, muštom a vínom, pri riadení kvasenia a spracúvaní musia byť navrhnuté tak, aby ich výsledkom bol výrobok najvyššej kvality. Pri získavaní muštu alebo vína možno používať len mechanické systémy, ktoré nepoškodzujú strapec, ani z neho neuvoľňujú pevné častice. Nemožno používať postupy, pri ktorých sa používa predhrievanie hrozna alebo ohrievanie muštu či vína spolu s rmutom s cieľom zvýšiť extrakciu farbiva. Pri získavaní muštu alebo vína a oddeľovaní matolín by sa mal použiť primeraný tlak tak, aby výnos nepresahoval 70 litrov vína na každých 100 kilogramov zozbieraného hrozna.
      b)   Maximálne výnosy
      
      11 000 kilogramov hrozna na hektár
      77 hektolitrov vína na hektár
      6.   Vymedzená oblasť
      
      Výrobná oblasť označenia pôvodu „Pla i Llevant“ zahŕňa tieto obce, ktoré sa nachádzajú na ostrove Malorka: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu a Vilafranca de Bonany, ktoré Radu guvernérov klasifikovala ako vhodné na výrobu hrozna uvedených odrôd.
      7.   Hlavné muštové odrody
      
      
                   
               
               
                  PENSAL BLANCA, synonymum: MOLL
               
            
                   
               
               
                  CALLET
               
            
                   
               
               
                  GORGOLLASSA
               
            
                   
               
               
                  GIRO ROS
               
            
                   
               
               
                  FOGONEU
               
            
                   
               
               
                  MANTO NEGRO
               
            8.   Opis súvislostí
      
      
         Víno
      
      Vinič odzrkadľuje ostrovný charakter regiónu a polohu, takmer pri hladine mora. Vietor, ktorý sa v tomto regióne nazýva „Embat“, prináša chlad, vlhkosť a salinitu. Ovplyvňuje spôsob pestovania viniča, pretože zelené práce vo viniciach umožňujú vystaviť hrozno vzduchu s vysokými úrovňami solí. Množstvo slnečného svitu podporuje syntézu fenolových zlúčenín, umožňuje dosiahnutie vysokej koncentrácie aróm a vysokého obsahu alkoholu, červené vína môžu dosiahnuť sýtu až stredne sýtu farbu a biele vína číry vzhľad. Vápencová pôda podporuje tvorbu aromatických zlúčenín. Vďaka kombinácii týchto faktorov majú vína „Pla i Llevant“ jedinečný charakter a dobre integrovanú kyslosť, ktorá im dáva ich typickú štruktúru a silu.
      
         Šumivé, perlivé a likérové víno
      
      Typické vlastnosti šumivých, perlivých a likérových vín „Pla i Llevant“ CHOP pochádzajú z rozdielnej kvality základných vín použitých pri ich výrobe.
      9.   Ďalšie základné podmienky
      
      Právny rámec:
      vnútroštátne právne predpisy
      Druh ďalšej podmienky ďalšie ustanovenia týkajúce sa označovania
      Opis podmienky:
      Označenie musí obsahovať názov a logo „Pla i Llevant“ DO.
      Právny rámec:
      vnútroštátne právne predpisy
      Druh ďalšej podmienky balenie vo vymedzenej oblasti
      Opis podmienky:
      Plnenie do fliaš sa musí uskutočniť vo výrobnej oblasti, vzhľadom na význam, ktorý má pre kvalitu výsledného výrobku. Najlepšie podmienky možno s väčšou istotou zabezpečiť, ak sa fľašovanie uskutočňuje v podnikoch so sídlom v tom istom regióne, kde sa nachádzajú vinárstva, na ktoré sa vzťahuje označenie a ktoré pôsobia pod ich priamou kontrolou, pretože majú špecializované skúsenosti a (čo je dôležitejšie) dôkladné znalosti o špecifických vlastnostiach vína. Na fľašiach, v ktorých sa víno predáva na spotrebu, musia byť umiestnené ochranné pečate, etikety alebo číslované zadné etikety, ktoré vydal kontrolný orgán a ktoré sa na fľaše musia umiestniť vo vinárskom podniku. Kontrolný orgán je nutné vopred písomne informovať o tom, že v podniku sa bude skladovať víno z iných geografických regiónov. Skladovanie sa povoľuje za týchto podmienok: Víno musí byť vo fľašiach s objemom < 15 l. Fľaše sa musia označovať v mieste pôvodu.
      
         Odkaz na špecifikáciu výrobku
      
      http://www.caib.es/sites/qualitatagroalimentaria/es/pla_i_llevant-46239/